text: Nyt skolefag: Minkavl
  23 april 2012 kl. 13.35
  Grindsted Landbrugsskole inddrager nu minkavl som skolefag på linie med svin og kvæg.
  Lærer bliver agronom - og selvstændig minkavler - Mette Hansen. 
  - Vi står foran et stort generationsskifte, da en del af de nuværende minkavlere er oppe i årene. Så jeg er glad for, at kunne give både praktisk- og teoretiske viden videre til de unge på landbrugsskolen, siger hun.
  
  Gode muligheder 
  Efter sommerferien starter et nyt hold elever på 2. Hovedforløb, og her kommer faget på linje med svine- og kvægundervisningen.
  - Skolen ligger i et område med mange minkfarme, og for øjeblikket er der gode etableringsmuligheder for unge. Derfor er det en oplagt mulighed for os at tilbyde eleverne mere undervisning i mink, siger forstander Kurt Østergaard.
  
  Præsentation onsdag 
  Grindsted Landbrugsskole holder informationsmøde på onsdag d. 25. april kl. 19.30, hvor der vil blive informeret om indholdet på 2. hovedforløb. Her vil man også præsentere det nye minkforløb.
  